**REGULI DE IDENTITATE VIZUALĂ**

**pentru proiectele finanțate în cadrul programelor de finanțare**

Beneficiarii proiectelor finanțate în cadrul programelor de finanțare organizate de ARCUB au obligația de asigura vizibilitatea finanțatorului (Primăria Municipiului București prin ARCUB), de a folosi elementele de identitate ale acestora și de a introduce mențiunile specifice, conform regulilor de mai jos.

1. **Informații generale cu privire la vizibilitatea finanțatorului**

* Promovarea finanțării obținute în cadrul programului de finanțare ARCUB 2021 și asigurarea vizibilității finanțatorului (Primăria Muncipiului București prin ARCUB) are ca scop asigurarea transparenței în privința alocării fondurilor publice și promovarea contribuției Primăriei Capitalei prin ARCUB către publicul larg;
* Fondurile alocate de Primăria Capitalei prin ARCUB sunt fonduri publice, prin urmare, poziționarea celor două logo-uri pe materiale trebuie să fie diferită față de logo-urile sponsorilor sau eventualilor parteneri privați în cadrul proiectului;
* În cazul în care contribuția Primăriei Capitalei prin ARCUB este comparabilă cu a altor sponsori sau parteneri, logo-urile ARCUB și PMB pot fi plasate în aceeași categorie cu alți sponsori sau parteneri, dar separate de celelalte logo-uri printr-o bară;
* În cazul materialelor tipărite de alți sponsori/parteneri, beneficiarului finanțării este cel care are obligația de a se asigura că regulile de mai jos sunt respectate.

1. **Mențiuni obligatorii și recomandări**

* Materialele produse în cadrul proiectului trebuie să includă obligatoriu mențiunile de mai jos:
  + „*Proiect cultural finanțat în cadrul Programului cultural 2021 -* București – Oraş deschis”cu utilizarea logo-urilor acolo unde este cazul, conform pct. 2;
  + Formularea / avertismentul: „*Conţinutul acestui material nu reprezintă în mod necesar poziţia oficială a Primăriei Municipiului București sau ARCUB*” *–* pe anumite materiale, conform regulilor de mai jos;
* Se recomandă ca pe materialele produse în cadrul proiectului să fie introdus și site-ul [www.arcub.ro](http://www.arcub.ro) și [www.pmb.ro](http://www.pmb.ro).

1. **Instrucțiuni privind poziționarea elementelor de identitate**

* *Materiale de informare și promovare (afișe, broșuri, pliante, flyere, anunțuri, roll-up-uri, spidere, newsletters ș.a.) - în format tipărit sau electronic:*
  + Cele două logo-uri însoțite de mențiunea *„Proiect cultural finanțat în cadrul Programului cultural 2021 -* București – Oraş deschis *(logo PMB + ARCUB)”* vor fi plasate într-o categorie separată și într-o poziție cu vizibilitate bună, pe vizualul evenimentului, prima în banda de parteneri;
  + În materialele care permit acest lucru, se va include și o machetă (pagină separată) ARCUB/PMB;
  + Pe materialele care permit acest lucru, va fi inclusă formularea / avertismentul: *„Conţinutul acestui material nu reprezintă în mod necesar poziţia oficială a Primăriei Municipiului București sau ARCUB”*;
* *Publicații (cărți, studii):*
  + Se va include următoarea mențiune: *„Această publicație a fost tipărită cu sprijinul Primăriei Capitalei prin ARCUB în cadrul Programului de finanțare 2021 -* București – Oraş deschis*”.* Folosirea logo-urilor nu este obligatorie;
  + În materialele care permit acest lucru, se va include și o machetă (pagină separată) ARCUB/PMB;
  + Pe toate materialele publicate, va fi inclusă formularea / avertismentul: *„Conţinutul acestei publicații nu reprezintă în mod necesar poziţia oficială a Primăriei Municipiului București sau ARCUB. Pentru informații detaliate despre programul de finanțare ARCUB, puteți accesa www.arcub.ro”*;
* *Materiale de presă (comunicate de presă, invitații):*
  + Mențiunea *„Proiect cultural a fost finanțat în cadrul Programului cultural 2021 -* București – Oraş deschis*. Pentru informații detaliate despre programul de finanțare ARCUB, puteți accesa www.arcub.ro”* va fi inclusă în toate textele de prezentare ale proiectului (comunicate de presă, prezentări ș.a.);
  + În cazul conferințelor de presă, recomandăm folosirea următoarei formulări în cadrul unuia dintre discursurile din cadrul evenimentului: *„Proiectul cultural a fost finanțat în cadrul Programului cultural 2021 - București – Oraş deschis”*;
  + În cazul interviurilor scrise sau în format audio-video care au legătură cu proiectul/acțiunea culturală finanțată, menționarea faptului că proiectul a fost *finanțat în cadrul Programului cultural 2021 București – Oraş deschis*;
  + Includerea materialelor de prezentare ARCUB / PMB în mapele de presă ale evenimentelor (flyere, broșură de prezentare sau alte materiale – după caz).
* *Bannere, panouri stradale, mesh-uri, alte tipuri de materiale outdoor:*
  + Cele două logo-uri însoțite de mențiunea *„Proiectul cultural a fost finanțat în cadrul Programului cultural 2021 - București – Oraş deschis + (logo PMB + ARCUB)”* vor fi incluse într-o categorie separată și într-o poziție cu vizibilitate bună, pe vizualul evenimentului, prima în banda de parteneri;
* *Materiale video*
  + Cele două logo-uri însoțite de mențiunea *„Proiectul cultural a fost finanțat în cadrul Programului cultural 2021 - București – Oraş deschis + (logo PMB + ARCUB)”* vor fi incluse pe materialele video de prezentare a proiectului (clipuri de promovare, clipuri post-eveniment, clipuri zilnice, **inclusiv**transmisiuni live sau înregistrări ale proiectelor), la finalul sau la începutul materialului pe un carton separat cu o durată minimă de 3 sec.;
  + Va fi inclusă formularea / avertismentul: *„Conţinutul acestei publicații nu reprezintă în mod necesar poziţia oficială a Primăriei Municipiului București sau ARCUB”*;
* *Materiale audio* 
  + Mențiunea *„Proiectul cultural a fost finanțat în cadrul Programului cultural 2021 -* București – Oraş deschis*”* va fi inclusă în toate materialele audio de promovare a proiectului;
* *Website*
  + În cazul în care proiectul are un website dedicat, în secțiunea Parteneri, se vor introduce cele două logo-uri însoțite de mențiunea *„Proiectul cultural a fost finanțat în cadrul Programului cultural 2021 - București – Oraş deschis + (logo PMB + ARCUB)”* într-o categorie separată și într-o poziție vizibilă*;*
  + Va fi inclusă formularea / avertismentul: *„Conţinutul acestui website nu reprezintă în mod necesar poziţia oficială a Primăriei Municipiului București sau ARCUB. Pentru informații detaliate despre programul de finanțare ARCUB, puteți accesa www.arcub.ro”*;
* *Rețele de socializare*
  + Poziționarea logo-urilor pe materialele difuzate pe rețelele de socializare se va desfășura conform regulilor de la primul punct referitor la materialele de promovare;
  + Cele două logo-uri însoțite de mențiunea *„Proiectul cultural a fost finanțat în cadrul Programului cultural 2021 - București – Oraş deschis + (logo PMB + ARCUB)”* vor fi folosite în mod obligatoriu și pe fotografia de copertă a evenimentului/proiectului finanțat;
  + Mențiunea cu privire la finanțarea PMB prin ARCUB va fi inclusă în minim 1 postare dedicată pe durata desfășurării proiectului.
* *Alte materiale promoționale (sacoșe, tricouri, mape, căni etc.)*
  + Cele două logo-uri însoțite de mențiunea *„Proiectul cultural a fost finanțat în cadrul Programului cultural 2021 -* București – Oraş deschis *+ (logo PMB + ARCUB)”,* într-o categorie separată și într-o poziție cu vizibilitate bună;
* *Vizibilitate în spațiul de eveniment*
  + În locația de desfășurare a evenimentului, se va rezerva un spațiu dedicat materialelor de identitate PMB și ARCUB (roll-up-uri, steaguri, materiale tipărite ș.a);

1. **Reguli grafice**

* Regulile grafice de folosire a logo-urilor ARCUB și PMB sunt detaliate în documentul manualul de identitate vizuală și se referă la:
  + Variantele de culoare posibile pentru cele două logo-uri;
  + Formate specifice pentru materiale tipărite și pentru variante electronice;
  + Poziționarea pe diferite fundaluri de culoare;
  + Dimensiuni și distanță de siguranță.

1. **Reguli de comunicare**

* Toate materialele vor fi trimise spre aprobare cu minim 5 zile lucrătoare înainte de termenul limită pentru utilizare, către adresa de email [pr@arcub.ro](mailto:pr@arcub.ro);
* ARCUB va verifica respectarea regulilor de vizibilitate şi comunicare, precum şi acurateţea informaţiilor;
* Materialele vor putea fi tipărite, distribuite, difuzate sau afişate (în funcţie de caz) doar după aprobarea acestora;
* În situația în care se constată că beneficiarul finanțării nu a respectat prevederile prezentului Regulament cu privire la identitatea vizuală sau le-a respectat parțial, finanțarea se retrage sau se diminuează conform contractului.